Širdys

Širdys – 2018 m. lietuviškas romantinis filmas, kurio režisierius Justinas Krisiūnas.

 Siužetas 

Filmas "Širdys" apie tuos laikus, kai dar nebuvo interneto, mobiliųjų telefonų, feisbuko ar instagramo. Kai jausmai buvo grynesni, kai dažniau pakeldavome akis į dangų, kai kitas žmogus tapdavo svarbesnis už viską pasaulyje, kai širdys buvo tikros ir mokėjo plakti vienu ritmu...

Istorija rutuliojasi jau po 1990-ųjų, toli nuo miesto šurmulio vaizdingame gamtos prieglobstyje įsikūrusioje sanatorijoje. Tik šios įstaigos gyventojai – ne kokie nors senukai, o stebuklo belaukiantys paaugliai. Jie serga širdies ligomis. Kai kurie viltingai laukia donorų... Į šią sanatoriją ir patenka vaikinukas Saulius, neblogas bėgikas, netikėtai susmukęs distancijos vidury. Kaip ir dera paaugliui, Saulius dygus ir pasišiaušęs, nenorintis suprasti, kodėl atsidūrė tokioje vietoje ir nuo pat pirmų dienų nelinkęs bičiuliauti su aplinkiniais. Jau pačią pirmąją dieną Sauliui į akį krinta sanatorijos senbuvė, donoro širdies belaukianti Milda. Nors visi tikina Saulių, kad mergaitė – ne jo nosiai, vaikinukas neketina pasiduoti. Įprastas paaugliškas susižavėjimas palaipsniui perauga į tikrą pirmąją meilę. Tokią, kuri negirdi proto balso, kuriai neįmanoma atsispirti, kuri yra pavojinga, kuri išlieka visam gyvenimui ir yra stipresnė net už mirtį.

 Įvertinimas 
 2020 m. Sidabrinė gervė nominacija už metų geriausią montažo režisieriaus darbą. Nominuotas Darius Šilėnas 
 2020 m. Sidabrinė gervė nominacija už metų geriausią kompozitoriaus darbą. Nominuotas Titas Petrikis
 2020 m. Sidabrinė gervė nominacija už metų geriausią antraplanės aktorės vaidmenį. Nominuota Aistė Zabotkaitė
 2020 m. Sidabrinė gervė nominacija už metų geriausio aktoriaus vaidmenį. Nominuotas Rolandas Kazlas 
 2020 m. Sidabrinė gervė nominacija už 2019 m. geriausią ilgametražį vaidybinį Filmą. Nominuotas režisierius Justinas Krisiūnas

 Šaltiniai 

 Nuorodos 
 „Vis dar galvoju, kada gi galėsiu pasakyti, kad esu režisierius“
 "Šiame filme labai daug manęs"
 Filmo pristatymas "Comic con baltics 2018"
 Filmo trumpasis anonsas
 Filmo anonsas
 Nacionaliniai kino apdovanojimai Sidabrinė Gervė 2020

Kategorija:2018 filmai
Kategorija:Lietuvos filmai
Kategorija:Romantiniai filmai
Kategorija:Dramos